《再用仙字韵答刘躔甫》
宋代·林希逸

柴车本不羡华轩，吟苦何妨浪号仙。扶老底须九节杖，欢呼还费一金筵。

正闻僧去坐长夏，那得君来论大年。会面苦难辰去速，柳绵飞尽见荷钱。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。